CELEX: 32022R0681
Language: sk
Date: 2022-04-28 00:00:00
Title: Nariadenie Rady (EÚ) 2022/681 z 28. apríla 2022, ktorým sa mení nariadenie (EÚ) 2022/109, ktorým sa na rok 2022 stanovujú rybolovné možnosti pre určité populácie rýb a skupiny populácií rýb uplatniteľné vo vodách Únie a v prípade rybárskych plavidiel Únie aj v určitých vodách nepatriacich Únii

29.4.2022   
               
               
                  SK
               
               
                  Úradný vestník Európskej únie
               
               
                  L 126/2
               
            
         NARIADENIE RADY (EÚ) 2022/681
         z 28. apríla 2022,
         ktorým sa mení nariadenie (EÚ) 2022/109, ktorým sa na rok 2022 stanovujú rybolovné možnosti pre určité populácie rýb a skupiny populácií rýb uplatniteľné vo vodách Únie a v prípade rybárskych plavidiel Únie aj v určitých vodách nepatriacich Únii
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 43 ods. 3,
         so zreteľom na návrh Európskej komisie,
         keďže:
         
                     (1)
                  
                  
                     Nariadením Rady (EÚ) 2022/109 (1) sa na rok 2022 stanovili rybolovné možnosti pre určité populácie rýb a skupiny populácií rýb uplatniteľné vo vodách Únie a v prípade rybárskych plavidiel Únie aj v určitých vodách nepatriacich Únii.
                  
               
                     (2)
                  
                  
                     Nariadením (EÚ) 2022/109 sa na prvý štvrťrok 2022 stanovila dočasná kvóta Únie pre plavidlá Únie, ktoré lovia tresku škvrnitú (Gadus morhua) vo vodách Špicbergov (Svalbard) a v medzinárodných vodách podoblasti Medzinárodnej rady pre výskum mora (ICES) 1 a divízie 2b, na 4 500 ton. Nariadením Rady (EÚ) 2022/515 (2) sa predĺžilo obdobie uplatňovania uvedenej kvóty Únie do 30. apríla 2022.
                  
               
                     (3)
                  
                  
                     Keďže formálne rokovania s Nórskom o politickom porozumení v súvislosti s rybolovom v podoblastiach ICES 1 a 2 boli ukončené, je vhodné, aby Rada preto stanovila na rok 2022 kvótu pre tresku škvrnitú vo vodách Svalbardu a v medzinárodných vodách podoblasti ICES 1 a divízie 2b, s cieľom nahradiť dočasnú kvótu Únie, ktorej uplatňovanie uplynie na konci apríla 2022.
                  
               
                     (4)
                  
                  
                     Všetky kvóty by sa mali prideliť členským štátom v súlade s rozhodnutím Rady 87/277/EHS (3) a podielom Poľska na kvóte Únie a s výhradou úprav potrebných v dôsledku vystúpenia Spojeného kráľovstva z Únie.
                  
               
                     (5)
                  
                  
                     Príloha IB k nariadeniu (EÚ) 2022/109 by sa preto mala zodpovedajúcim spôsobom zmeniť.
                  
               
                     (6)
                  
                  
                     Obmedzenia výlovu stanovené v nariadení (EÚ) 2022/109 sa uplatňujú od 1. januára 2022. Aj ustanovenia o obmedzeniach výlovu zavedené týmto nariadením by sa preto mali uplatňovať od uvedeného dátumu. Takýmto retroaktívnym uplatňovaním nie sú dotknuté zásady právnej istoty a ochrany oprávneného očakávania, keďže dotknuté rybolovné možnosti sa zvyšujú. Z dôvodu naliehavosti by toto nariadenie malo nadobudnúť účinnosť dňom jeho uverejnenia v Úradnom vestníku Európskej únie,
                  
               PRIJALA TOTO NARIADENIE:
         
            Článok 1
            Zmena nariadenia (EÚ) 2022/109
            V prílohe IB k nariadeniu (EÚ) 2022/109 sa štvrtá tabuľka nahrádza takto:
            
               
                           „Druh:
                        
                        
                           treska škvrnitá
                           
                              Gadus morhua
                           
                        
                        
                           Zóna:
                        
                        
                           1 a 2b
                           (COD/1/2B.)
                        
                     
                           Nemecko
                        
                        
                           4 028 
                        
                        
                           
                              
                                 (1)(2)
                              
                           
                        
                        
                           Analytický TAC
                           Neuplatňuje sa článok 3 nariadenia (ES) č. 847/96.
                           Neuplatňuje sa článok 4 nariadenia (ES) č. 847/96.
                        
                     
                           Španielsko
                        
                        
                           9 688 
                        
                        
                           
                              
                                 (1)(2)
                              
                           
                        
                     
                           Francúzsko
                        
                        
                           1 775 
                        
                        
                           
                              
                                 (1)(2)
                              
                           
                        
                     
                           Poľsko
                        
                        
                           1 829 
                        
                        
                           
                              
                                 (1)(2)
                              
                           
                        
                     
                           Portugalsko
                        
                        
                           2 019 
                        
                        
                           
                              
                                 (1)(2)
                              
                           
                        
                     
                           Iné členské štáty
                        
                        
                           297
                        
                        
                           
                              
                                 (1)(2)(3)
                              
                           
                        
                     
                           Únia
                        
                        
                           19 636 
                        
                        
                           
                              
                                 (1)(2)
                              
                           
                        
                     
                            
                        
                        
                            
                        
                        
                            
                        
                     
                           TAC
                        
                        
                           Neuplatňuje sa.
                        
                        
                            
                        
                     
                           
                              
                                 (1)
                              
                           
                        
                        
                           Podiel populácií tresky škvrnitej dostupný pre Úniu v zóne Špicbergy a Medvedí ostrov a súvisiace vedľajšie úlovky tresky jednoškvrnnej sa prideľujú bez toho, aby boli dotknuté práva a povinnosti vyplývajúce z Parížskej dohody z roku 1920.
                        
                     
                           
                              
                                 (2)
                              
                           
                        
                        
                           Vedľajšie úlovky tresky jednoškvrnnej môžu predstavovať až 14 % na záťah. Množstvo vedľajších úlovkov tresky jednoškvrnnej predstavuje dodatočné množstvo ku kvóte na tresku škvrnitú.
                        
                     
                           
                              
                                 (3)
                              
                           
                        
                        
                           Okrem Nemecka, Španielska, Francúzska, Poľska a Portugalska. Úlovky, ktoré sa majú započítať do tejto spoločnej kvóty, sa nahlasujú osobitne (COD/1/2B_AMS).“
                        
                     
         
         
            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.
            Uplatňuje sa od 1. januára 2022.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 28. apríla 2022
            
               
                  Za Radu
               
               
                  predseda
               
               J.-Y. LE DRIAN
            
         
         
            (1)  Nariadenie Rady (EÚ) 2022/109 z 27. januára 2022, ktorým sa na rok 2022 stanovujú rybolovné možnosti pre určité populácie rýb a skupiny populácií rýb uplatniteľné vo vodách Únie a v prípade rybárskych plavidiel Únie aj v určitých vodách nepatriacich Únii (Ú. v. EÚ L 21, 31.1.2022, s. 1).
         
            (2)  Nariadenie Rady (EÚ) 2022/515 z 31. marca 2022, ktorým sa mení nariadenie (EÚ) 2022/109, ktorým sa na rok 2022 stanovujú rybolovné možnosti pre určité populácie rýb a skupiny populácií rýb uplatniteľné vo vodách Únie a v prípade rybárskych plavidiel Únie aj v určitých vodách nepatriacich Únii (Ú. v. EÚ L 104, 1.4.2022, s. 1).
         
            (3)  Rozhodnutie Rady 87/277/EHS z 18. mája 1987 o pridelení možností lovu tresky v oblasti Špicbergov a Medvedieho ostrova a v divízii 3M, definovaných v Dohode o NAFO (Ú. v. ES L 135, 23.5.1987, s. 29).